google/wiki40b huggingface dataset:
Phoenix Rising (άλμπουμ των Deep Purple)

Τραγούδια του CD

1. Burn - 8:09
27/2/1976, Καλιφόρνια

2. Gettin' Tighter - 15:04
15/12/1975, Τόκιο

3. Love Child - 4:23
15/12/1975, Τόκιο

4. Smoke on the Water - 9:29
15/12/1975, Τόκιο

5. Lazy - 11:41
15/12/1975, Τόκιο

6. Homeward Strut - 5:44
27/2/1976, Καλιφόρνια

7. You Keep on Moving - 5:44
15/12/1975, Τόκιο

8. Stormbringer - 9:49
27/2/1976, Καλιφόρνια
Γεώργιος Βεγλερής

Βιογραφικά στοιχεία

Γεννήθηκε το 1850 στην Κωνσταντινούπολη. Εκεί μεγάλωσε και εργάστηκε ως πράκτορας σε ρωσική εταιρεία ατμοπλοΐων. Ασχολήθηκε με την συγγραφή κειμένων και μελετών στα ελληνικά και τα ρωσικά. Τα πιο γνωστά έργα του είναι τα Περί του Πορφυρού Κώδικα, Περί του μολυβδοβούλλου Δαυίδ του Κομνηνού της Τραπεζούντος και Αγιολογικά. Αργότερα μετατέθηκε στην Σμύρνη, όπου έμεινε μέχρι την Μικρασιατική Καταστροφή. Ως αποτέλεσμα αυτής, χάθηκε η βιβλιοθήκη και τα κειμήλια του. Απεβίωσε το 1923 στην Σμύρνη.
Πετριχώρ

Ως πετριχώρ ή πετριχώρας ονομάζεται η οσμή που αναδύεται από το έδαφος όταν πέφτουν πάνω του οι σταγόνες της βροχής. Η ετυμολογία της λέξης προκύπτει από των συνδυασμό των ελληνικών λέξεων πέτρα και ιχώρ, όπου κατά την ελληνική μυθολογία ο ιχώρας ήταν το χρυσό υγρό που έρεε στις φλέβες των θεών αντί αίματος.
Ο όρος χρησιμοποιήθηκε για πρώτη φορά το 1964 από Αυστραλούς ερευνητές (ως petrichor) για τους σκοπούς ενός επιστημονικού άρθρου που έγραψαν για το περιοδικό Nature, και στο οποίο ανέλυσαν πώς η συγκεκριμένη οσμή αναδύεται από ένα έλαιο το οποίο παράγεται από κάποια φυτά κατά την διάρκεια των περιόδων ξηρασίας, και το οποίο απορροφάται από τα μαλακά πετρώματα του εδάφους. Όταν πέφτει η βροχή, τα έλαια αυτά απελευθερώνονται και διαφεύγουν στον αέρα μαζί με γεωσμίνη, η οποία είναι οργανική χημική ένωση που παράγεται από κάποιες ομάδες ακτινομυκήτων στο έδαφος. Ο συνδυασμός του ελαίου και της γεωσμίνης παράγει τη χαρακτηριστική μυρωδιά του υγρού εδάφους μετά από βροχή, ενώ σε περίπτωση όπου υπάρχουν αστραπές απελευθερώνεται και το στοιχείο του όζοντος η οσμή του οποίου γίνεται αντιληπτή λίγο πριν βρέξει.
Η απελευθέρωση της οσμής καταγράφηκε σε πείραμα του Τεχνολογικού Ινστιτούτου Μασαχουσέτης το 2015, και σύμφωνα με την έρευνα όταν η βροχή πέφτει σε πορώδες έδαφος, ο αέρας από τους πόρους σχηματίζει μικρές φυσαλλίδες οι οποίες ανεβαίνουν στην επιφάνεια και απελευθερώνουν αερολύματα, τα οποία είναι αυτά που μεταφέρουν τη μυρωδιά μαζί με βακτήρια του εδάφους. Η βροχή στην οποία οι σταγόνες πέφτουν με αργό ρυθμό απελευθερώνει μεγαλύτερη ποσότητα αερολυμάτων, κάτι που συμβαδίζει με την εμπειρική παρατήρηση πως ο πετριχώρας εμφανίζεται πιο συχνά μετά από βροχές μικρής έντασης.
Ποδοσφαιρική Ομοσπονδία Νέας Ζηλανδίας

Ιστορία

Ιδρύθηκε το 1891 ως «Ποδοσφαιρικός Σύνδεσμος Νέας Ζηλανδίας» (New Zealand Soccer Association) και προσχώρησε στη FIFA το 1948. Τον Μάιο του 2007 η οργάνωση μετονομάστηκε σε «Ποδοσφαιρική Ομοσπονδία Νέας Ζηλανδίας» (New Zealand Football), αντικαθιστώντας τη λέξη "soccer" με την αντίστοιχη "football" όπως ονομάζεται το άθλημα γενικά στον υπόλοιπο κόσμο.
Ρομπ Στράους

(2000-2007)

Ο Στράους άρχισε τη καριέρα του στη πάλη το 2000 και αγωνίστηκε σε πολλές ανεξάρτητες εταιρείες. Πιο συγκεκριμένα, πέρασε απο τα  Chaotic Wrestling, East Coast Wrestling Association, Hardway Wrestling, Jersey All Pro Wrestling, National Wrestling Alliance, Pro-Pain Pro Wrestling και New York Wrestling Connection.

TNA Wrestling (2010-)

Το 2010, υπέγραψε με το TNA Wrestling και σύντομα κατέκτησε το Πρωτάθλημα Κατηγορίας Χ. Εκεί, έγινε γνωστός ως Ρόμπι Ι, υποδυόμενος έναν αντιπαθητικό σελέμπριτι. Στο ρινγκ συνοδευόταν απο τον ογκώδη σωματοφύλακα Ρομπ Τέρι, ο οποίος συχνά επενέβαινε σε αγώνες του. Το 2011, ο Ρόμπι κέρδισε το Τηλεοπτικό Πρωτάθλημα, το οποίο κράτησε για τέσσερις μήνες. Έπειτα είχε αντιπαλότητες με διάφορους παλαιστές, όπως Τζέι Λίθαλ, Έρικ Γιάνγκ και Ντίβον.
Το 2013 συμμάχησε με τον Τζέσι Γκόντερζ και έγιναν γνωστοί ως οι "Μπρο Μανς", ενώ ο Ζίμα Άιον έγινε ο μάνατζερ της ομάδας. Στη συνέχεια οι Μπρο Μανς κατέκτησαν το πρώτο τους Ομαδικό Πρωτάθλημα TNA στο Bound for Glory. Τον Φεβρουάριο του 2014 έχασαν το πρωτάθλημα, αλλά το επανέκτησαν τον Μάρτιο.
1972 Γι Ξινγκ

Φυσικά χαρακτηριστικά

Τα κυρίως φυσικά χαρακτηριστικά του Γι Ξινγκ είναι άγνωστα. Ο Γι Ξινγκ περιστρέφεται γύρω από τον εαυτό του μία φορά κάθε 10 ως 18 ώρες περίπου.
Χούλιο Κασάρες

Βιογραφία και έργο

Παρότι ξεκίνησε την καριέρα του ως βιολιστής, σύντομα εντάχθηκε στο διπλωματικό σώμα όπου εργάστηκε ως μεταφραστής και διερμηνέας δεδομένου ότι κατείχε πολλές ξένες γλώσσες. Εντάχθηκε στην Ισπανική Ακαδημία το 1921 και το 1935 εργάστηκε ως αντιπρόσωπος της Δεύτερης Ισπανικής Δημοκρατίας στην Κοινωνία των Εθνών για να συνεχίσει σε θέσεις σχετικές με τη διερμηνεία και με το πέρας του Ισπανικού Εμφυλίου.
Το γνωστότερο έργο του, το Diccionario ideológico de la lengua española, εκδόθηκε για πρώτη φορά το 1942. Αποτελεί το μοναδικό αντίστροφο λεξικό της ισπανικής γλώσσας όπου οι λέξεις ταξινομούνται με βάση το νόημα και όχι τη λεξική τους μορφή. Επίσης συνεργάστηκε στο Diccionario Histórico de la Lengua Española με έτερους λεξικογράφους όπως τον Μανουέλ Σέκο και γλωσσολόγους όπως τον Ραφαέλ Λαπέσα.
Invaders Must Die

Ηχογράφηση

Η ηχογράφηση ξεκίνησε το Φεβρουάριο του 2006, σύντομα μετά την κυκλοφορία του προηγούμενου Their Law: The Singles 1990-2005, και ολοκληρώθηκε το Νοέμβρη του 2008. Μερικά από τα κομμάτια του άλμπουμ, είχαν ήδη γραφτεί πριν ακόμα από την κυκλοφορία του τέταρτου δίσκου τους, ενώ ακόμη πρώιμες versions κάποιων κομματιών έπαιξαν στις ζωντανές εμφανίσεις τους. Ο Liam Howlett θεώρησε το δίσκο ως μία μείξη (mashup) των προηγούμενων. Αυτό το άλμπουμ θα έβγαινε το καλοκαίρι του 2007, αλλά όταν αναβλήθηκε για "το πρώτο τέταρτο της επόμενης χρονιάς [2008]", η μπάντα είχε περισσότερες από 25 ιδέες καθώς ολοκλήρωνε την παραγωγή συγκεκριμένων κομματιών και στίχων.

Δείγματα

Το ομώνυμο τραγούδι του δίσκου είναι το πρώτο στη λίστα, και περιλαμβάνει το όνομα της μπάντας στο στίχο "We are The Prodigy". Το τραγούδι παίζει σε πολλά τρέιλερ ταινιών και βιντεοπαιχνιδιών, μεταξύ των οποίων και της ταινίας Scott Pilgrim vs. the World και το τρέιλερ του videogame Duke Nukem Forever.
Το Omen έχει παρόμοιο ρυθμό και ύφος με το προηγούμενο.
Το Thunder περιέχει στίχους από το κομμάτι "Ethiopian peace song" (1975) του Al Tascith Joe.
Το Colours είναι από τα πρώτα κομμάτια που έγραψε η μπάντα.
Το μουσικό βίντεο του Take me to the hospital ήταν το πρώτο των Prodigy που κυκλοφόρησε στην εφαρμογή VidZone. Το πρόμο φιλμ ήταν σε μορφή VHS (βιντεοκασέτα) και όχι σε ψηφιακή μορφή, με σκοπό να δοθεί η όψη παλιάς σχολής των 90s. Το κομμάτι παίρνει ηχητικό sample από το "Salami fever" (2003) του Pepe Deluxé, και το "Ragamuffin duo take charge" των Asher D και Daddy Freddy, ενώ ο τίτλος προέρχεται από το όνομα της εταιρίας των ίδιων των Prodigy.
Το Warrior's dance έχει στίχους από το "Take me away" (1989) των True Faith και Bridgett Grace.
Το Run with the wolves, έχει sample ηλεκτρικής κιθάρας του "So refined" (2009) του Senser. Έπαιξε στην ταινία Hall pass (2011).
Ακολουθεί το Omen reprise.
Το World's on fire παίρνει στίχους και ηχητικό sample του "I just wanna get along" (1993) των The Breeders και το "Vamp" (1991) του Outlander.
Το Piranha παίρνει το riff της ηλεκτρικής κιθάρας από το "Troubled mind" (2002) των Buff Medways και το "Sara Zamana" (1981) του Kishore Kumar.
Το Stand up, το μόνο ορχηστρικό κομμάτι του άλμπουμ, παίρνει sample του "One way glass" (1969) από τους Βρετανούς Manfred Mann Chapter Three. Αυτό το κομμάτι, μαζί με το Omen, παίζουν στην ταινία Kick-Ass (2010).
Ερτογρούλ

Αρχηγός της φυλής των Καγί

Ο Ερτογρούλ γεννήθηκε γύρω στα 1190 σε μια περιοχή της Αρμενίας, ήταν γιος του Σουλεϊμάν Σαχ ο οποίος ήταν αρχηγός της φυλής των Καγί. Οι ιστορικοί έχουν προβλήματα με σοβαρή έλλειψη από πληροφορίες για το πρόσωπο του, μελέτησαν πολλές Οθωμανικές πηγές έναν αιώνα μετά τον θάνατο του αλλά ήταν όλες ανακριβείς. Μετά τον θάνατο του πατέρα του (1227) ο Ερτογρούλ που είχε πολλές ηγετικές αρετές αναδείχθηκε αρχηγός της φυλής και έτσι μαζί με τον αδερφό του Δινδάρ έφυγε από την Αρμενία με τετρακόσιες οικογένειες προς νέους τόπους. Κατά την διάρκεια της διαδρομής του είδαν δύο στρατούς να μάχονται, χωρίς δεύτερη σκέψη ο Ερτογρούλ μπήκε στη μάχη και πήρε το μέρος του ασθενέστερου αρχηγού. Τελικά ο Ερτογρούλ και ο άλλος αρχηγός αναδείχθηκαν νικητές.

Δωρεές των Σελτζούκων

Ο θρύλος αναφέρει ότι ο Ερτογρούλ υπηρέτησε μετά τον θάνατο του πατέρα του το Σουλτανάτο του Ρουμ, βοήθησε τον Σελτζούκο σουλτάνο Αλαεντίν Καϊκομπάντ Α΄ να νικήσει τους Μογγόλους. Έτσι μετά την νίκη του ο Αλαεντίν πρόσφερε στην φυλή του Ερτογρούλ το βουνό Ντουμανίτς και τις γύρω πεδιάδες του Θηβάσιου στα σύνορα με την Βυζαντινή αυτοκρατορία (τούρκικα: Söğüt). Οι δωρεές αυτές θα δημιουργήσουν μια μεγάλη σειρά από γεγονότα, το τελικό αποτέλεσμα θα είναι να δημιουργήσει ο γιος του Οσμάν την Οθωμανική αυτοκρατορία με πρώτη πρωτεύουσα το Θηβάσιο. Οι πηγές υποδεικνύουν ότι οι δωρεές δόθηκαν στον Ερτογρούλ από τους Σελτζούκους για να προστατεύσει τα εδάφη τους από τις επιδρομές των Βυζαντινών.
Αργότερα για τις νέες υπηρεσίες του Ερτογρούλ εναντίον των Ελλήνων και των Μογγόλων του παραχώρησε την περιοχή Πουζουνού (Μέτωπο Πάγου) που βρισκόταν κοντά στο Εσκή Σεχίρ και αργότερα ονομάστηκε Αλαεντίν Σουλτανονού (μέτωπο του σουλτάνου). Εκεί ο Ερτογρούλ έζησε 50 ειρηνικά χρόνια. Ο Ερτογρούλ είχε παντρευτεί την Χαλιμέ Χατούν και εκτός από τον Οσμάν είχε και άλλους δυο γιους, τον Γουνδουζάλπ και τον Σουρουγιατί Σαβετζή.

Ο τάφος του Ερτογρούλ

Ο Ερτογρούλ πέθανε το 1281. Ο θολωτός τάφος του, που βρίσκεται έξω από το Θηβάσιο, είναι ένα από τα πιο σημαντικά μνημεία της Τουρκίας, το μαυσωλείο του Ερτογρούλ που κατασκευάστηκε τον 19ο αιώνα από τον σουλτάνο Αμπντούλ Χαμίτ Β΄ αποτελεί ένα από τα σημαντικότερα σύγχρονα Τουρκικά μνημεία. Στην πόλη Θηβάσιο πραγματοποιούνται επίσημες τελετές και πανηγύρια για να τιμήσουν την μνήμη των πρώτων Οθωμανών.
Φρειδερίκος του Οστερόντε

Βιογραφία

Ήταν ο δευτερότοκος γιος του Ερνέστου Α' πρίγκιπα του Γκρουμπενχάγκεν και της Αδελαΐδας, κόρης του Ερρίκου Β΄ κόμη του Εμπερστάιν. Το 1361 απεβίωσε ο πατέρας του και τον διαδέχθηκε ο μεγαλύτερος αδελφός του Αλβέρτος Α', ο οποίος του παραχώρησε το Οστερόντε και το Χέρτσμπεργκ από την πατρική κληρονομία.
Το 1383 απεβίωσε ο Αλβέρτος Α', το ίδιο έτος που γεννήθηκε ο γιος του Έρικ και ο Φρειδερίκος ανέλαβε την κηδεμονία του. Το 1402 ο Έρικ ενηλικιώθηκε και μετέβη στον πύργο Ζαλτσντερχέλντεν, έδρα του πατέρα του. Αργότερα διαφώνησαν, αλλά γρήγορα λύθηκε η διαφορά.
Απεβίωσε το 1421 και τον διαδέχθηκε ο γιος του Όθων.
Arcade Fire

Ιστορία του συγκροτήματος

Ο τραγουδιστής Ουΐν Μπάτλερ δημιούργησε το συγκρότημα μόλις μετακόμισε στο Μόντρεαλ, αφού προηγουμένως έκανε σόλο εμφανίσεις ως Arcade Fire. Αρχικά, το συγκρότημα περιλάμβανε εκείνον, την μελλοντική του σύζυγο Ρετζίν Τσασάν, τον μπασίστα Μάιλς Μπρόσκοου, τον κιθαρίστα-ντράμερ Ντέιν Μιλς και τον πολυοργανίστα Μπρένταν Ριντ.
Το 2002 ηχογράφησαν το πρώτο τους ομώνυμο EP. Κατά τη διάρκεια της ηχογράφησης, υπήρξε ένταση μεταξύ του Μπάτλερ και του Μπρόσκοου, που είχε ως αποτέλεσμα την αποχώρηση του τελευταίου. Το 2003 αποχώρησε και ο Ντέιν Μιλς. Οι Μπρόσκοου και Μιλς αντικαταστάθηκαν από τον αδερφό του Ουΐν Μπάτλερ, Ουίλιαμ, και τον Τιμ Κίνγκσμπερι. Οι Arcade Fire υπέγραψαν συμβόλαιο με την ανεξάρτητη δισκογραφική εταιρία Merge Records.
Το 2004, το συγκρότημα κυκλοφορεί τον πρώτο του δίσκο με τίτλο Funeral, ο οποίος ήταν εμπορικά επιτυχημένος, ενώ έλαβε πολύ καλές κριτικές από μουσικοκριτικούς. Οι Arcade Fire άνοιξαν συναυλίες των U2. Ο δίσκος προτάθηκε για Γκράμι στην κατηγορία καλύτερου δίσκου εναλλακτικής ροκ, ενώ το τραγούδι "Cold Wind" προτάθηκε για καλύτερο τραγούδι για ταινία, τηλεοπτική σειρά ή άλλα οπτικά μέσα, για την εμφάνισή του στη σειρά Γραφείο Κηδειών Φίσερ.
Το 2007, κυκλοφόρησε ο δεύτερος δίσκος τους με τίτλο Neon Bible. Ο δίσκος αυτός περιείχε το πιο χαρακτηριστικό, ίσως, τραγούδι του συγκροτήματος, το "Keep the Car Running". Ο δίσκος ήταν εξίσου επιτυχημένος με τον προηγούμενο δίσκο τους. Το 2010 κυκλοφορούν το The Suburbs, που έλαβε ιδιαίτερα επαινετικές κριτικές ενώ βραβεύτηκε και με βραβείο Grammy ως ο καλύτερο άλμπουμ του 2010. Κέρδισαν επίσης και το Μουσικό Βραβείο Πολάρις για τον καλύτερο καναδικό δίσκο.
Τον Οκτώβριο του 2013 κυκλοφόρησε ο τέταρτος δίσκος της μπάντας Reflektor, με σαφείς επιρροές από την παραδοσιακή μουσική rara της Αϊτής, πατρίδας της Ρετζίν, αλλά και την αρτ ροκ. Στιχουργικά αντλήθηκε έμπνευση από τον αρχαίο ελληνικό μύθο του Ορφέα και της Ευρυδίκης και πιο συγκεκριμένα από τη βραζιλιάνικη ταινία "Μαύρος Ορφέας (Orfeu Negro)" αλλά και από τα κείμενα του Σαίρεν Κίρκεγκωρ.
Οι Arcade Fire μαζί με τον Owen Pallett επιμελήθηκαν το soundtrack της ταινίας Δικός της, το οποίο μάλιστα ήταν υποψήφιο και για βραβείο Όσκαρ στην αντίστοιχη κατηγορία.
Λίγες μέρες πριν την ορκωμοσία του Ντόναλντ Τραμπ, το συγκρότημα προστέθηκε στη μακρά λίστα των μουσικών που καταδίκασαν τις εξαγγελίες μίσους του νεοεκλεγέντος Προέδρου των ΗΠΑ με την κυκλοφορία του "I Give You Power".
Ο πέμπτος δίσκος φημολογείται πως θα κυκλοφορήσει μέσα στο 2017, ενώ το συγκρότημα πραγματοποιεί ζωντανές εμφανίσεις σε Ευρώπη και ΗΠΑ.
Υπερβολή

Η υπερβολή στην λογοτεχνία είναι εκφραστικός τρόπος που χρησιμοποιείται από τον λογοτέχνη όταν αυτός θέλει να προσδώσει στο λόγο και στο νόημα του πεζογραφήματος ή του ποιήματός του,  επιπλέον έμφαση, ζωηρότητα, παραστατικότητα και ισχυρή εντύπωση. Η χρήση της υπερβολής στα λογοτεχνικά κείμενα, αλλά και στον καθημερινό λόγο, με σκοπό να μεγαλοποιηθεί και μεγεθυνθεί μια κατάσταση, ένα αποτέλεσμα ή μια ενέργεια, λέγεται "σχήμα υπερβολής".
   κι όθε χτυπάει ο Διγενής, το αίμα αυλάκι κάνει,

   κι όθε χτυπάει ο Χάροντας, το αίμα τράφο κάνει.   
                          - Ο θάνατος του Διγενή, (βλ. Βικιθήκη)
774 Αρμόρ

Φυσικά χαρακτηριστικά

Η μέση διάμετρος του Αρμόρ εκτιμάται σε 50,37 χιλιόμετρα. Το άλβεδό του είναι 0,2529. Είναι άγνωστο αν και με ποια περίοδο περιστρέφεται ο Αρμόρ γύρω από τον εαυτό του.
Καλόγηρος Αλεβίζος

Βιογραφία

Ήταν από το Κατσαρό της Μεσσηνίας. Πολέμησε και αυτός υπό τις διαταγές του Κεφάλα και του Κολοκοτρώνη. Διακρίθηκε στην Τρίπολη στην μάχη εναντίον του Ιμπραήμ.
Μαχακάλι

Γεωγραφία

Το Μαχακάλι είναι η ανατολικότερη ζώνη του Νεπάλ και η μικρότερη στην Μακρυά Δυτική περιφέρεια (η άλλη είναι το Σέτι). Έχει έκταση 6205 km². Συνορεύει με την Ινδία, την Κίνα και το Σέτι.
Ισλάμ Καρίμοφ

Βιογραφία

Γεννήθηκε στη Σαμαρκάνδη στις 30 Ιανουαρίου 1938. Μεγάλωσε σε ορφανοτροφείο της ΕΣΣΔ. Σπούδασε μηχανικός και οικονομολόγος στην Τασκένδη. Είναι παντρεμένος με την Τατγιάνα Ακμπάροβνα Καρίμοβα και έχει 2 κόρες και 5 εγγόνια.

Πολιτική καριέρα

Έγινε σε σύντομο χρονικό διάστημα αξιωματούχος του Κομμουνιστικού Κόμματος και πρώτος Γραμματέας του το 1989. Στις 24 Μαρτίου 1990 έγινε Πρόεδρος της Σοσιαλιστικής Δημοκρατιας του Ουζμπεκιστάν και ανακήρυξε την ανεξαρτησία του στις 31 Αυγούστου 1991. Κέρδισε τις προεδρικές εκλογές στις 29 Δεκεμβρίου 1991 με 86% των ψήφων. Οι εκλογές χαρακτηρίστηκαν άδικες και στηρίχθηκαν σε προπαγάνδα υπέρ του Καρίμοφ, παρόλο που συμμετείχε σε αυτές και υποψήφιος της Αντιπολίτευσης. Μετά τις εκλογές, οι περισσότεροι από τους πολιτικούς της Αντιπολίτευσης εξορίστηκαν, φυλακίστηκαν ή εξαφανίστηκαν. Το 1995, ο Καρίμοφ με δημοψήφισμα παρέτεινε τη θητεία του ως το 2000 και επανεξελέγη με 91,9% στις 9 Ιανουαρίου 2000. Οι ΗΠΑ κατήγγειλαν τον τρόπο διεξαγωγής των εκλογών αυτών. Ο μοναδικός υποψήφιος από την Αντιπολίτευση παραδέχτηκε ότι είχε ψηφίσει αναγκαστικά υπέρ του Καρίμοφ.
Στις 27 Ιανουαρίου 2002, ο Καρίμοφ κέρδισε και άλλο δημοψήφισμα και εξασφάλισε την παράταση της θητείας του Προέδρου από τα 5 στα 7 χρόνια. Στις προεδρικές εκλογές στις 23 Δεκεμβρίου του 2007 επανεξελέγη με 88,1% των ψήφων. Επανεκλέχθηκε με ποσοστό 90% στις 29 Μαρτίου 2015, κερδίζοντας τις εκλογές εκείνης της χρονιάς, στις οποίες η συμμετοχή ήταν 91%.

Κριτική

Η Διεθνής Κοινότητα άσκησε κριτική στην κυβέρνησή του για παραβιάσεις των δικαιωμάτων του ανθρώπου αλλά και της ελευθερίας του Τύπου. Οι περιγραφές για βασανιστήρια -βράσιμο μέχρι θανάτου- είναι ανατριχιαστικές. Ο ίδιος ο Καρίμοφ πολέμησε τους ισλαμιστές αντάρτες, οι οποίοι προσπάθησαν να ανατρέψουν το καθεστώς του. Το 2004 έγιναν τρομοκρατικές επιθέσεις με βόμβες. Οι ένοχοι καταδικάστηκαν ερήμην σε θάνατο. Ένας από αυτούς, ο Ναμανγκάνι, φέρεται να σκοτώθηκε στο Αφγανιστάν.

Θάνατος

Ο Καρίμοφ απεβίωσε στο Ουζμπεκιστάν, στις 2 Σεπτεμβρίου 2016, σε ηλικία 78 ετών.
Α.Σ. Ίφιτος Πατρών

Ο Α.Σ. Ίφιτος Πατρών είναι αθλητικό σωματείο της Πάτρας με έδρα τη συνοικία Πυροσβεστείου.

Ιστορία

Ο σύλλογος ιδρύθηκε το 2011 και έχει έδρα της Πάτρα. Πήρε το όνομά του από τον Ίφιτο τον Ηλείο ο οποίος θεωρείται ότι είναι ο πρώτος διοργανωτής των αρχαίων Ολυμπιακών Αγώνων το 776 π.Χ.
Ιδρυτής και πρόεδρος του συλλόγου είναι ο Θεόδωρος Ρέγκλης.

Επιτραπέζια αντισφαίριση

Ο σύλλογος δραστηριοποιείται στο άθλημα της επιτραπέζιας αντισφαίρισης (πινγκ πονγκ) και λειτουργεί σε καθημερινή βάση προπονητικά τμήματα για όλες τις ηλικίες και όλα τα επίπεδα πχ παίδων, παμπαίδων, κορασίδων, πανκορασίδων, ανδρών, γυναικών και ΑΜΕΑ. Οι προπονήσεις διεξάγονται σε ειδικά διαμορφωμένο χώρο στο σχολικό συγκρότημα της Πλατείας Πυροσβεστείου όπου και παρέχονται όλες οι απαραίτητες σχετικές υποδομές.
Τη σαιζόν 2012-2013 αναδείχτηκε πρωταθλητής Πελοποννήσου για το πρωτάθλημα της Β' εθνικής κατηγορίας. Τη σαιζόν 2013-2014 συμμετείχε στο πρωτάθλημα της Α2 εθνικής κατηγορίας και κέρδισε την άνοδο στην Α1 εθνική κατηγορία.
Βασικός προπονητής του συλλόγου είναι ο Παναγιώτης Γιώτης. Στο προπονητικό επιτελείο ανήκει και ο Μιχάλης Κατσικαδέλης.
Λούκας Βαϊσχάιντινχερ

Καριέρα

Ξεκίνησε με το άθλημα της ενόργανης γυμναστικής από παιδί, αλλά ψήλωνε απότομα και έτσι κατευθύνθηκε στον στίβο. Το 2018 στο Ευρωπαϊκό Πρωτάθλημα Στίβου στο Βερολίνο κατέκτησε το χάλκινο μετάλλιο της δισκοβολίας.
Σύνδεσμος Φιλάθλων Άρη - Super 3

Ο SUPER 3 είναι ο δημοφιλέστερος σύνδεσμος φιλάθλων του Άρη Θεσσαλονίκης. Θεωρείται το μεγαλύτερο οπαδικό κίνημα σε όλη την Ελλάδα από πολλούς και το έχει αποδείξει με τις μεγάλες μετακινήσεις οπαδών και τη δυναμικότητα που προσφέρει στο Γήπεδο Κλεάνθης Βικελίδης￼￼. Ιδρύθηκε στις 5 Νοεμβρίου του 1988, από μια ομάδα οπαδών ηλικίας 25-30 ετών, στο κέντρο της Θεσσαλονίκης. Η αφορμή της ίδρυσης του συνδέσμου ήταν η ανεπαρκής οργάνωση που χαρακτήριζε τότε τους φιλάθλους του Άρεως και η ανάγκη ανανέωσης των παλιών συνδέσμων τους. Εγκαινιάστηκε το ίδιο έτος με πρώτη εκδρομή στη Δράμα, όπου ο Άρης αντιμετώπιζε την τοπική Δόξα. Φημολογείται ότι το όνομα του συνδέσμου προέρχεται από τα αρχικά του: "Σύνδεσμος Οργανωμένων ΥΠΕΡασπιστών θύρας 3".     
Ο SUPER 3 είναι από τους μεγαλύτερους συνδέσμους φιλάθλων στην Ελλάδα και κατά την περίοδο της "αναγέννησης του Άρεως (2007-2011)" ήταν ο δυναμικότερος. Αυτό αποδεικνύεται από την εκδρομή που οργάνωσε ο σύνδεσμος στο ΟΑΚΑ, για τον τελικό του κυπέλλου Ελλάδος του 2010. Με την εκδρομή αυτή, οι οπαδοί του Άρη έθεσαν νέο ρεκόρ για τη μεγαλύτερη μετακίνηση οπαδών στην Ελλάδα, με 30.000 οπαδούς και φιλάθλους. Αξιοσημείωτες είναι επίσης οι εκδρομές στο Μόναχο το 1989, στην Σαραγόσα το 1990, στο Τορίνο το 1993, στην Γενεύη το 1999, στο Σαρλευρουά το 2006, στην Σαραγόσα και το Μόναχο το 2007, στην Βιέννη το 2010, την Μαδρίτη το ίδιο έτος και στο Μάντσεστερ το 2011. Οι οργανωμένοι οπαδοί του Άρη είναι αδελφοποιημένοι με τους οπαδούς της Μπορούσια Ντόρτμουντ του συνδέσμου "The Unity" και του συνδέσμου "Desperados". Διατηρούν επίσης καλές σχέσεις με τους οπαδούς της Μπόκα Τζούνιορς και της Σαιντ-Ετιέν. Φημολογείται ότι οι σχέσεις των οπαδών του Άρεως και της Σαιντ-Ετιέν ξεκίνησαν τη σεζόν 1979-80 όταν διεξήχθη ένας αγώνας για το κύπελλο UEFA μεταξύ των δύο ομάδων που έληξε 3-3 και Γάλλοι οπαδοί ήρθαν στην Θεσσαλονίκη για να υποστηρίξουν την ομάδα τους και γνωρίστηκαν με τους οπαδούς του Άρη. Τα τελευταία χρόνια έχουν συνάψει φιλικές σχέσεις και με τους οπαδούς της Μπότεφ Πλόβντιβ. Αξίζει να σημειωθεί ότι δύο από τα πιο διάσημα συνθήματα που ακούγονται στις κερκίδες από τους οπαδούς του Άρη Θεσσαλονίκης ("Άρη, Άρη, Άρη, Άρη, Άρη, Άρη σ' αγαπάω" και "Όσο θα ζω") προέκυψαν από διασκευές αντίστοιχων συνθημάτων των οπαδών της Μπόκα Τζούνιορς ("Dale Boca" και "Bostero Soy").
Ο Super 3 ξεκίνησε το 1994 να εκδίδει την εβδομαδιαία εφημερίδα "Super Aris", η οποία το 2014 μετατράπηκε σε μηνιαίο περιοδικό.
Μπολέσλαφ-Γιέζι Β΄

Βιολογία

Ήταν ο πρωτότοκος γιος τού Τρόιντεν Α΄ δούκα της δυτικής Μαζοβίας στο Τσερσκ και της Μαρίας των Ρουρικιδών, κόρης τού Γιούρι Α΄ της Γαλικίας-Βολινίας. 
Το 1323 απεβίωσε ο Λέων Β΄ της Γαλικίας-Βολινίας ("Ρουθηνίας"), αδελφός της Μαρίας και -μια και ο Τρόιντεν Α΄ ήταν ήδη δούκας της Μαζοβίας- έθεσε τον Μπολέσλαφ βασιλιά της Γαλικίας-Βολινίας με το όνομα Γιούρι Β΄. Το ίδιο έτος απεβίωσε και ο Ανδρέας της Γαλικίας, άλλος αδελφός της Μαρίας, άτεκνος και ο Μπολέσλαφ έλαβε το δουκάτο τού Μπελζ. Έκανε γάμο με την αδελφή της Αλντόνας των Γκεντιμινιδών, συζύγου τού Καζιμίρ Γ΄ της Πολωνίας.
Σε συνθήκη τού 1338 ο Μπολέσλαφ Β΄ πρόσφερε στον Καζιμίρ Γ΄ τη διαδοχή στον θρόνο της Γαλικίας-Βολινίας. Υποστηρίχθηκε από τους αστούς των πόλεων της χώρας αυτής. Το 1324 ο Μπολέσλαφ Β΄ έθεσε τις πόλεις της περιοχής Βολοντίμιρ-Βολίνσκι υπό τον νόμο της Μαζοβίας και το Σάνοκ το 1339. Όμως το 1340 δηλητηριάστηκε από βογιάρους και απεβίωσε χωρίς διάδοχο, πριν από τον πατέρα του.

Οικογένεια

Νυμφεύτηκε το 1331 την Ευφημία (βαπτίστηκε Μαρία), κόρη τού Γκεντιμίνας μεγάλου δούκα της Λιθουανίας. Ο Τ. Νάρμπουττ πιστεύει, ότι το παγανικό όνομά της ήταν Μαρία και το χριστιανικό Ευφημία.
Γραμματοσειρά

Δημοφιλείς γραμματοσειρές

Σε παρένθεση το έτος σχεδίασης
Αντώνης Γιουκούδης

Καριέρα

Ο Γιουκούδης εντάχθηκε στον Άρη Θεσσαλονίκης από την Αναγέννηση Επανομής το 1987. Έκανε την μόνη εμφάνιση για την εθνική ομάδα τον Ιανουάριο του 1992, σε ένα φιλικό εναντίον της Αλβανίας. Το καλοκαίρι του 1993 εντάχθηκε στον ΠΑΟΚ όπου έκανε 125 εμφανίσεις. Τελείωσε την καριέρα του στον Ποσειδώνα το 1998.
Κωνσταντίνος Σπανδάγος

Αντιστασιακή δράση

Το 1941 έλαβε μέρος ως στρατιώτης στη μάχη της Κρήτης. Μετά την κατάληψή της από τους Γερμανούς εντάχθηκε, το 1942, στην Ε.Ο.Ρ. (Εθνική Οργάνωση Ρεθύμνης). Περίπου ένα μήνα μετά την ένταξή του, το Ελληνικό Στρατηγείο της Μέσης Ανατολής έδωσε εντολή στο αρχηγείο της ΕΟΡ να φροντίσει ώστε ο Κ. Σπανδάγος να πιάσει δουλειά στο γερμανικό φρουραρχείο του Ρεθύμνου για να επισκευάζει τα ραδιόφωνα, τους ασυρμάτους και τον άλλο σχετικό εξοπλισμό των Γερμανών. Θα μπορούσε έτσι να κλέβει ανταλλακτικά για τους ασυρμάτους και τα ραδιόφωνα των Εγγλέζων κομάντος και των Ελλήνων ανταρτών που τους φιλοξενούσαν στα βουνά του νομού, και ακόμα να αντλεί πολύτιμες πληροφορίες από τις γερμανικές εκπομπές σημάτων. Η επιλογή του Κωνσταντίνου, πέρα από τη δεξιοτεχνία του στα ηλεκτρονικά, έγινε και για έναν άλλο λόγο: γνώριζε τη γερμανική γλώσσα. Η πρόταση για την πρόσληψή του έγινε από τον διερμηνέα του Γερμανού φρουράρχου, που ήταν μέλος της ΕΟΡ. Η πρόσληψη εγκρίθηκε, καθώς εκείνη την εποχή η ειδικότητα του ηλεκτρονικού ήταν σπάνια. Ο Σπανδάγος, κλέβοντας γερμανικά ανταλλακτικά, κατασκεύασε έναν ισχυρό ραδιοφωνικό δέκτη, τον οποίο η οργάνωση έκρυβε πότε στον μητροπολιτικό ναό, πότε στα γραφεία της μητρόπολης και πότε σε σπίτια των μελών της. Με τη βοήθειά του η ΕΟΡ εξέδιδε δελτίο ειδήσεων από τους ραδιοσταθμούς του Καΐρου και του Λονδίνου, το οποίο μοίραζε στα μέλη της.
Το 1944 ωστόσο οι Γερμανοί αντιλήφθηκαν τον Σπανδάγο να κλέβει ανταλλακτικά. Τον συνέλαβαν και τον βασάνισαν, με αποτέλεσμα να χάσει το ένα του μάτι. Εκτός της παραπάνω δραστηριότητας, ο Σπανδάγος επισκεύαζε τους ασυρμάτους των ανταρτών και των Εγγλέζων κομάντος. Όταν έγινε η απαγωγή του Γερμανού στρατηγού Κράιπε στην Κρήτη, ο Σπανδάγος κατασκεύασε ένα ειδικό φακό για να κάνουν οι απαγωγείς σήματα στο αγγλικό υποβρύχιο που τον παρέλαβε (μαρτυρία Γιώργου Χαροκόπου). Τιμήθηκε μετά την απελευθέρωση με το μετάλλιο της Εθνικής Αντίστασης.